Максим Лисицын

Максим Лисицын — Орусиялык машыктыруучу, Кыргызстандын курама командасынын жана Бишкектин Дордой клубунун башкы машыктыруучусу.

 Өмүр баяны 
«Кубань-2» резервдик командасында футболчу катары ойногон. Аскердик кызматты өтөгөндөн кийин машыктыруучулук карьерасын баштаган.15 жыл Краснодар крайынын Футбол академиясында иштеген. «Кубани-2» машыктыруучулар штабынын мүчөсү болгон, андан кийин Краснодар клубунун тандоо бөлүмүндө, кийинчерээк ал «Урожай» клубун жетектеген .

2020-жылы Кыргызстандын Премьер-Лигасынын “Илбирс” клубун жетектеген .

2022-жылдан бери Кыргызстандын жаштар курамасын жетектеп келет. Максим Лисицындын жетекчилиги астында 2022-жылы команда квалификациядан ийгиликтүү өтүп, Азиянын эң мыкты 16 командасынын катарына кирген, ал эми 2023-жылы бул команда Азия Кубогунун финалдык оюндарына катышып, тайпадагы атаандаштары Сауд Арабия, Жапония жана Кытай командалары болгон. 

2022-жылдан бери Кыргызстандын олимпиадалык курама командасын жетектеп келет. 2023-жылдын декабрында ал «Дордой»  клубун жетектеген. Адис курама командадагы жана клубдагы кызматтарды бириктирет.  2024-жылдын 13-июнунда Кыргызстандын курама командасынын башкы машыктыруучусу болуп дайындалган. 

 Булактар 

 Шилтемелер 

 Машыктыруучунун профили Transfermarkt сайтында